ระเบียบคณะกรรมการตุลาการศาลยุติธรรมระเบียบคณะกรรมการตุลาการศาลยุติธรรมว่าด้วยการสมัครและการทดสอบความรู้เพื่อบรรจุเป็นข้าราชการตุลาการในตำแหน่งผู้ช่วยผู้พิพากษา(ฉบับที่ ๕)พ.ศ. ๒๕๕๑ โดยที่เป็นการสมควรปรับปรุงระเบียบคณะกรรมการตุลาการศาลยุติธรรมว่าด้วยการสมัครและการทดสอบความรู้ เพื่อบรรจุเป็นข้าราชการตุลาการในตำแหน่งผู้ช่วยผู้พิพากษาพ.ศ. ๒๕๔๕ ให้เหมาะสมยิ่งขึ้นอาศัยอำนาจตามความในมาตรา๒๘ วรรคสอง วรรคสาม และมาตรา ๓๐ วรรคสอง แห่งพระราชบัญญัติระเบียบข้าราชการฝ่ายตุลาการศาลยุติธรรมพ.ศ. ๒๕๔๓ คณะกรรมการตุลาการศาลยุติธรรมออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการตุลาการศาลยุติธรรมว่าด้วยการสมัครและการทดสอบความรู้เพื่อบรรจุเป็นข้าราชการตุลาการในตำแหน่งผู้ช่วยผู้พิพากษา (ฉบับที่ ๕) พ.ศ. ๒๕๕๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิกความในข้อ ๑๙ วรรคหนึ่งของระเบียบคณะกรรมการตุลาการศาลยุติธรรม ว่าด้วยการสมัครและการทดสอบความรู้ เพื่อบรรจุเป็นข้าราชการตุลาการในตำแหน่งผู้ช่วยผู้พิพากษาพ.ศ. ๒๕๔๕ ซึ่งแก้ไขเพิ่มเติมโดยระเบียบคณะกรรมการตุลาการศาลยุติธรรม (ฉบับที่ ๒)พ.ศ. ๒๕๔๖ และให้ใช้ความต่อไปนี้แทนข้อ ๑๙ การสอบข้อเขียนมี ๒วัน คือ(๑)วันที่หนึ่ง วิชากฎหมายอาญา จำนวน ๒ ข้อ กฎหมายแพ่งและพาณิชย์ จำนวน ๓ ข้อ กับวิชาภาษาอังกฤษกฎหมายรัฐธรรมนูญหรือกฎหมายว่าด้วยระเบียบข้าราชการฝ่ายตุลาการศาลยุติธรรมและระเบียบบริหารราชการศาลยุติธรรมตามที่กำหนดในข้อ ๑๙/๑ จำนวน ๓ ข้อ เวลา ๔ ชั่วโมง คะแนนเต็ม ๘๐(๒)วันที่สอง วิชากฎหมายวิธีพิจารณาความอาญา จำนวน ๓ ข้อ กฎหมายวิธีพิจารณาความแพ่ง จำนวน๓ ข้อ กฎหมายลักษณะพยานหลักฐาน จำนวน ๑ ข้อ พระธรรมนูญศาลยุติธรรม จำนวน ๑ ข้อ และกฎหมายว่าด้วยการจัดตั้งศาลเยาวชนและครอบครัวและวิธีพิจารณาคดีเยาวชนและครอบครัว กฎหมายทรัพย์สินทางปัญญา กฎหมายภาษีอากรกฎหมายแรงงาน กฎหมายล้มละลายหรือกฎหมายการค้าระหว่างประเทศ จำนวน ๑ ข้อ เวลา ๔ชั่วโมง คะแนนเต็ม ๙๐ข้อ ๔ ให้ยกเลิกความในข้อ ๒๐ วรรคหนึ่ง ของระเบียบคณะกรรมการตุลาการศาลยุติธรรม ว่าด้วยการสมัครและการทดสอบความรู้เพื่อบรรจุเป็นข้าราชการตุลาการในตำแหน่งผู้ช่วยผู้พิพากษา พ.ศ. ๒๕๔๕และให้ใช้ข้อความต่อไปนี้แทนข้อ ๒๐ ในการออกข้อสอบให้คณะกรรมการออกข้อสอบ ดังนี้(๑)วิชากฎหมายอาญา จำนวน ๒ ข้อ(๒)วิชากฎหมายแพ่งและพาณิชย์ จำนวน ๓ ข้อโดยให้ออกข้อสอบเป็นคำถามเกี่ยวกับแนวความคิดทางกฎหมาย หลักกฎหมายหรือปัญหาเชิงทฤษฎีที่ให้ผู้สอบแสดงทักษะในการให้เหตุผลและวิเคราะห์ จำนวน ๑ ข้อและให้เป็นคำถามเกี่ยวกับปัญหาเชิงปฏิบัติ จำนวน ๒ ข้อ(๓)วิชากฎหมายวิธีพิจารณาความอาญา และกฎหมายวิธีพิจารณาความแพ่งให้ออกข้อสอบวิชาละ ๓ข้อ(๔)วิชากฎหมายลักษณะพยานหลักฐาน กฎหมายรัฐธรรมนูญกฎหมายว่าด้วยระเบียบข้าราชการฝ่ายตุลาการศาลยุติธรรมและระเบียบบริหารราชการศาลยุติธรรมพระธรรมนูญศาลยุติธรรม กฎหมายว่าด้วยการจัดตั้งศาลเยาวชนและครอบครัวและวิธีพิจารณาคดีเยาวชนและครอบครัวกฎหมายทรัพย์สินทางปัญญา กฎหมายภาษีอากร กฎหมายแรงงาน กฎหมายล้มละลายและกฎหมายการค้าระหว่างประเทศ ให้ออกข้อสอบวิชาละ ๑ ข้อ(๕)วิชาภาษาอังกฤษ ให้ออกข้อสอบ ๓ ข้อ โดยให้ออกข้อสอบข้อที่หนึ่งเป็นคำถามที่ให้แปลข้อความภาษาไทยเป็นภาษาอังกฤษ และภาษาอังกฤษเป็นภาษาไทย ๑ ข้อข้อที่สองเป็นคำถามภาษาอังกฤษที่ทดสอบความเข้าใจในการอ่านบทความกฎหมายภาษาอังกฤษ ๑ข้อ และข้อที่สามเป็นคำถามที่ให้ผู้สมัครเขียนอธิบายหรือวินิจฉัยปัญหากฎหมายเป็นภาษาอังกฤษ ๑ ข้อข้อ ๕ ให้เพิ่มความต่อไปนี้เป็นข้อ ๒๑/๑ของระเบียบคณะกรรมการตุลาการศาลยุติธรรม ว่าด้วยการสมัครและการทดสอบความรู้เพื่อบรรจุเป็นข้าราชการตุลาการในตำแหน่งผู้ช่วยผู้พิพากษา พ.ศ. ๒๕๔๕ข้อ ๒๑/๑ ให้จัดให้มีการทดสอบวัดทัศนคติ บุคลิกภาพอุปนิสัย และวุฒิภาวะทางอารมณ์ หรือคุณลักษณะอื่นที่พึงประสงค์สำหรับการดำรงตำแหน่งข้าราชการตุลาการตามที่คณะกรรมการทดสอบกำหนดและให้นำผลการทดสอบดังกล่าวไปประกอบการสอบปากเปล่าประกาศ ณ วันที่ ๓๑มกราคม พ.ศ. ๒๕๕๑วิรัช ลิ้มวิชัยประธานศาลฎีกาประธานกรรมการตุลาการศาลยุติธรรมวิมล/ผู้จัดทำ๒๕ มิถุนายน ๒๕๕๓นฤดล/ผู้ตรวจ๑๖ กุมภาพันธ์ ๒๕๕๔[๑] ราชกิจจานุเบกษาเล่ม ๑๒๕/ตอนที่ ๓๓ ก/หน้า ๘๘/๑๓ กุมภาพันธ์ ๒๕๕๑